Dźěwin (wjes)

Dźěwin ( Groß Düben) je wjes a gmejna w sewjerowuchodnym dźělu sakskeje Hornjeje Łužicy. Leži na samym sewjeru Zhorjelskeho wokrjesa blisko braniborskeje hranicy. K Dźěwinskej gmejnje słuša wot 1999 wjesny dźěl Brězowka.

Dźěwin přisłuša Slepjanskej wosadźe a teritorijej Slepjanskeje narěče a je dźěl serbskeho sydlenskeho ruma.

 Geografija 
Gmejna nadeńdźe so někak sydom kilometrow sewjerozapadnje Běłeje Wody a třinaće kilometrow wuchodnje Grodka při sewjerozapadnej kromje Mužakowskeje hole. Saksko-braniborska krajna hranica wotpowěduje tule tež historiskej hranicu mjez Hornjej a Delnjej Łužicu. Susodne gmejny su Feliksowy jazor (wokrjes Sprjewja-Nysa) na sewjeru, Cersk na sewjerowuchodźe, Jemjelica-Źěwink a Jabłońc na wuchodźe, Běła Woda a Trjebin na juhu kaž tež Slepo a Grodk na zapadźe.

 Stawizny 
Prěnje historiske naspomnjenje jako Groß Duben pochadźa z lěta 1464. Přez lětstotki słušeše Dźěwin do Mužakowskeho knjejstwa, kotrež wobhospodarješe tež swójski wudwór we wsy. Cyrkwinsce bě Dźěwin hižo w 16. lětstotku dźěl Slepjanskeje wosady.

W lěće 1999 bu susodna Brězowka zagmejnowana.

 Wobydlerstwo 
W lěće 1884 měješe wjes po Mukowej statistice 302 wobydlerjej, mjez nimi 292 Serbow (97 %). Po pruskim ludličenju 1910 běchu tehdy 81,8 % Dźěwinskich wobydlerjow Serbja.Michael Richter: Wendische/sorbische Mehrheiten? Umstrittene Volkszählungen zwischen 1925 und 1951. W: Lětopisu 1/2018, str. 21–46, tu str. 44. Arnošt Černik zwěsći 1956 serbski podźěl wobydlerstwa wot jenož hišće 56,7 %.

 Wjesnej dźělej 
Dźěwinska gmejna wobsteji ze slědowaceju wsow:

 Politika 
Gmejna słuša k sakskemu wólbnemu wokrjesej 57 (Zhorjelc 1) a k zwjazkowemu wólbnemu wokrjesej 157 (Zhorjelc).

 Žórła 

 Wotkaz 

Kategorija:Gmejna w Sakskej
Kategorija:Sydlišćo w Zhorjelskim wokrjesu
Kategorija:Sydlišćo w Hornjej Łužicy
Kategorija:Dźěwin
Kategorija:Wokrjes Zhorjelc
Kategorija:Sydlišćo w serbskim sydlenskim rumje
Kategorija:Prěnje naspomnjenje 1464